Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 957/06/5511	Žilina, 2.4.2013
EEČ : 2-43-151-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
dňa 8.9.2006 asi o 09.35 hodine viedol nákladné motorové vozidlo značky Liaz 18.33, českej štátnej poznávacej značky XXXXX s prívesom značky Liaz 22.16, českej štátnej poznávacej značky XXXXX po ceste I/61 smerom od Žiliny na Bratislavu, pričom v úseku uvedenej cesty v katastri obce Bytča - 
Hrabové, v kilometri 183.800 bol predchádzaný neznámym, s najväčšou pravdepodobnosťou osobným, alebo malým dodávkovým vozidlom, ktoré sa zaradzovalo tesne pred vozidlo vodiča XXXXX, ktorý na vzniknutú situáciu reagoval neprimerane prudkým brzdením na mokrom povrchu vozovky s vyjazdenými koľajami zaliatými vodou, čím priviedol prívesovú súpravu do šmyku, ktorý nezvládol, v dôsledku čoho došlo v protismerom jazdnom pruhu ku kontaktu ľavej prednej časti prívesu Liaz 22.16 v oblasti ľavých predných kolies a prednej časti vozidla zn. Peugeot  Boxer, evidenčného čísla XXXXX ktoré viedol vodič XXXXX, XXXXX, bytom XXXXX smerom od Bratislavy na Žilinu a ktorý pri nehode utrpel trieštivú zlomeninu diafyzy pravej stehennej kosti s posunom úlomkov, zlomeninu pravej stehennej kosti nad kolenom, zlomeninu ihlice vpravo s posunom, zlomeninu horného konca píšťaly vpravo trieštivú s posunom, zlomeninu háka lakťov ej kosti vpravo s posunom, pohmoždenie kolena a predkolenia s oderkami vpravo, pohmoždenie v oblasti pravého lakťa a predlaktia s oderkami a mnohopočetným reznými rankami, viacpočetné rezné rany na tvári - čelo a oblasť pravého oka, pohmoždené hrudníka vľavo, šok II. stupňa, ktoré  zranenia si vyžiadali práceneschopnosť v trvaní 6 až 8 mesiacov,
pričom vodič XXXXX svojim konaním porušil ustanovenie § 4 odsek 2 písmeno c/ Zákona Národnej rady Slovenskej republiky číslo 315/1996 Zbierky zákonov o premávke na pozemných komunikáciách.

lebo o skutku odovzdanom na trestné stíhanie do cudziny bolo právoplatne rozhodnuté  iným cudzozemským orgánom príslušným na konanie o trestnom čine a toto rozhodnutie možno považovať za dostačujúce

Odôvodnenie:
         Dňa 02. 04. 2013 dozorový prokurátor uznesením zapokračoval v trestnom stíhaní podľa § 228 ods. 5 Tr. por., nakoľko už pominuli dôvody trestného stíhania. 

	Dňa 19.08.2010 bolo tunajšej prokuratúre prostredníctvom nadriadenej prokuratúry doručené právoplatné uznesenie Okresného štátneho zastupiteľstva v Uherskom Hradišti sp. zn. ZT 506/2008, z ktorého vyplýva, že dňa 19.01. 2009 bolo trestné stíhanie obvineného XXXXX podmienečne zastavené a bola mu určená skúšobná doba 12 mesiacov, Uznesenie nadobudlo právoplatnosť a 30.01.2009.  Dňa 27.03.2013 bolo prokuratúre prostredníctvom nadriadenej prokuratúry doručené právoplatné uznesenie Okresného štátneho zastupiteľstva v Uherskom Hradišti v ktorom sa uvádza, že obvinený XXXXX sa v skúšobnej dobe podmienečného zastavenia trestného stíhania osvedčil
	
	Z uvedeného teda vyplýva, že právoplatné rozhodnutie Okresného štátneho zastupiteľstva v Uherskom Hradišti, ČR,  teda dožiadaného štátu v prevzatom trestnom oznámení, tvorí prekážku ďalšieho stíhania. Orgány činné v trestnom konaní v Slovenskej republike preto vo veci ďalej nie sú oprávnené konať. 

	Na základe týchto skutočností som bez ďalšieho rozhodol tak, ako je uvedené vo výrokovej časti tohto uznesenia a trestné konanie vo veci trestného činu  ublíženia na zdraví podľa § 157 ods. 1 , 2a Tr. zák.  som podľa § 215 ods.. 2 písm. c) Tr. por. zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor